ییرمیآلتینجی درس
فعل اولمایان نیطق حیصهلریله ایداره
2. صیفتلرله ایداره
ایسیملر کیمى، صیفتلر ده ایسیملرى دؤرد حالدا (یییهلیک، یؤنلۆک، یئرلیک، چیخیشلیق) ایداره ائده بیلیرلر. بو حالدا صیفتلر تامامیله ایسیملهشیر.
الف. یییهلیک حالین صیفتله ایدارهسینه عایید:
بورادا اۆچۆنجۆ نوع تعیینى سؤزبیرلشمهسى یارانیر:
"آذربایجاندا داغلارین ان اوجاسى ساوالاندیر."
بو جۆملهده یییهلیک حالدا اولان "داغلارین" سؤزۆ منسوبیت شکیلچیسى آلاراق ایسیملشمیش "اوجا" صیفتى واسیطهسیله ایداره اولونوبدور.
صیفتلرین بئله ایسیملشمهسى یؤنلۆک، یئرلیک و چیخیشلیق حاللارى ایداره ائدرکن اولمور، چۆنکی بورادا صیفت اؤز خصوصیتینى ایتیرمیر، یعنى بورادا ایداره ائتمک صیفتلرین اؤز خصوصیتلریندن دوغور. بونا گؤره ده، یییهلیک حالا نیسبت بو اۆچ حالین صیفتلرله ایداره اولونماسینا داها چوخ راست گلیریک.
ب. یؤنلۆک حالین صیفتله ایدارهسینه عایید:
"بو منیم آرزیما داها یاخیندیر."
ج. یئرلیک حالین صیفتله ایدارهسینه عایید:
"بۆتۆن اؤلکهده مشهوردور."
د. چیخیشلیق حالین صیفتله ایدارهسینه عایید:
"گۆنشدن اوجادیر اونون بایراغى."
"بو شکیل، او شکیلدن داها گؤزلدیر، داها جانلیدیر."
گؤرۆندۆیۆ کیمى بۆتۆن ایداره ائدن صیفتلر خبر اولور.
معاصیر دیلیمیزده چیخیشلیق حالدا ایسمى صیفتین ایداره ائتمهسى چوخ یایغیندیر. بو بیرلشمهلرده داها چوخ مۆقاییسه مضمونو واردیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab